Document ID: 31997R1332

ΚΑΝΟΝΙΣΜΟΣ (ΕΚ) αριθ. 1332/97 ΤΗΣ ΕΠΙΤΡΟΠΗΣ της 10ης Ιουλίου 1997 για την παρέκκλιση, για την Πορτογαλία, από τους κανόνες εμπορίας που έχουν καθορισθεί για τα πεπόνια
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 1996, περί κοινής οργανώσεως της αγοράς στον τομέα των οπωροκηπευτικών (1), και ιδίως το άρθρο 3 παράγραφος 3,
Εκτιμώντας:
ότι ο κανονισμός (ΕΚ) αριθ. 1093/97 της Επιτροπής, της 16ης Ιουνίου 1997, για τον καθορισμό των κανόνων εμπορίας για τα πεπόνια και τα καρπούζια (2), περιλαμβάνει επακριβείς διατάξεις όσον αφορά τη συσκευασία και τη σήμανση των προϊόντων αυτών 7
ότι το άρθρο 3 παράγραφος 3 του κανονισμού (ΕΚ) αριθ. 2200/96 προβλέπει τη δυνατότητα παρεκκλίσεως από τους ισχύοντες κανόνες στην περίπτωση κατά την οποία τα οπωροκηπευτικά μιας δεδομένης περιφέρειας διατίθενται στο εμπόριο από το λιανικό εμπόριο της περιφέρειας αυτής για να ανταποκριθούν σε φημισμένη παραδοσιακή τοπική κατανάλωση 7
ότι ορισμένες ποικιλίες πεπονιών που παράγονται στην Πορτογαλία πωλούνται παραδοσιακά στην περιφέρεια παραγωγής χύμα, δηλαδή μετά από απευθείας φόρτωση στο μέσον μεταφοράς ή σε μέρος αυτού 7 ότι πρέπει συνεπώς να επιτραπεί μια τέτοια παρέκκλιση στην επικράτεια της Πορτογαλίας 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης νωπών οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Κατά παρέκκλιση από το παράρτημα Ι του κανονισμού (ΕΚ) αριθ. 1093/97, τα πεπόνια που παράγονται στην Πορτογαλία εκτός εκείνων που προέρχονται από τις ποικιλίες Charentais, Ogen και Galia, δύνανται, σ' αυτό το κράτος μέλος, να πουληθούν χύμα στην περιοχή παραγωγής από το λιανικό εμπόριο.
2. Για την εφαρμογή της παραγράφου 1, για κάθε παρτίδα πρέπει να αναγράφεται στο έγγραφο και, ενδεχομένως, στο δελτίο να αναφέρεται στο άρθρο 5 παράγραφος 2 του κανονισμού (ΕΚ) αριθ. 2200/96, πλέον των άλλων απαιτουμένων ενδείξεων, η ακόλουθη ένδειξη: «Να πουληθεί από το λιανικό εμπόριο μόνο στην περιοχή παραγωγής».
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 10 Ιουλίου 1997.

Labels: 17
3
6
18
15